钦定古今图书集成/明伦汇编/闺媛典/第348卷 > 许氏
## 钦定古今图书集成/明伦汇编/闺媛典/第348卷 > 许氏

按《沧溟集》：许氏，许公琼之长女，其先凤阳人，徙长兴。
生十岁，观古图画，问知大义，遂善绘事，见者谓吴兴
管夫人以来所未有也。尝曰：“刺绣制形，图画制意，形
致欲实，意致欲虚。”父奇之。年二十归承德君，盖赘婿
也。承德君故儒侠好客，不事生产。久之，承德君交游
日益盛，生产日益微。许尝鬻所图画佐缓急，承德君
不知也。